
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2435 

28 Δεκεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του αριθμού των επιτρεπομένων ημε¬ 
ρών παραμονής εκτός έδρας υπαλλήλου του 

Ο.Δ.Δ.Υ. 1 

Αύξηση ανωτάτου ορίου έκδοσης εγγυητικών επι¬ 
στολών της ΣΥΝΑΙΤΕΡΙΣΤΙΚΗΣ ΤΡΑΠΕΖΑΣ ΕΥΒΟΙ¬ 
ΑΣ ΣΥΝ.Π.Ε. 2 

Έγκριση συμβάσεων μίσθωσης έργου στον Αθλητι¬ 
κό Οργανισμό Δήμου Αγίας Παρασκευής. 3 

Ορισμός Αντινομαρχών. 4 

Τροποποίηση και συμπλήρωση της υπ’ αριθμ. 

55/5.1.2007 απόφασής μας. 5 

Ανάκληση άδειας κυκλοφορίας φαρμακευτικού προ¬ 
ϊόντος ϋΑίΜΙΝΕΤΤΕ. 6 

Ανάκληση άδειας κυκλοφορίας φαρμακευτικού προ¬ 
ϊόντος ΚΙΚΕΛΑΙΟ ΕΦ III (ΟΑ3ΤΟΒ ΟΙΙ_)/ΝΟΒΜΑ.... 7 


ΑΠΟΦΑΣΕΙ Σ 

Αριθμ. 2/66446/0022 (1) 


Καθορισμός του αριθμού των επιτρεπομένων ημερών 
παραμονής εκτός έδρας υπαλλήλου του Ο.Δ.Δ.Υ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του ν.2685/1999 
«Κάλυψη δαπανών μετακινουμένων υπαλλήλων εντός 
και εκτός Επικράτειας και άλλες διατάξεις» (ΦΕΚ 35/Α7 
18.2.1999). 

2. Τ ις διατάξεις της παρ. 2 του άρθρου 24 του π.δ. 413/1998 
«Μετατροπή του ΟΔΔΥ σε Ανώνυμη Εταιρεία και έγκριση 
του Καταστατικού της». 

3. Τα υπ’ αριθμ. 13578/12.9.2007 και 16267/5.11.2007 έγ¬ 
γραφα του ΟΔΔΥ αναφορικά με τον καθορισμό ημε¬ 
ρών παραμονής εκτός έδρας με δικαίωμα αποζημίωσης 
υπαλλήλου του. 

4. Την υπ’ αριθμ. 42362/Υ252/28.9.2007 (ΦΕΚ 1948/Β/ 
3.10.2007) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών». 


5. Το γεγονός ότι με την απόφαση αυτή προκαλεί- 
ται δαπάνη σε βάρος του προϋπολογισμού του ΟΔΔΥ 
της τάξης των 1.500 ευρώ, για την αντιμετώπιση της 
οποίας για το οικονομικό έτος 2007 υπάρχει σχετική 
πρόβλεψη στον εκτελούμενο προϋπολογισμό του ΟΔΔΥ, 
αποφασίζουμε: 

Εγκρίνουμε την μετακίνηση εκτός έδρας, υπαλλήλου 
του Οργανισμού Διαχείρισης Δημοσίου Υλικού με ει¬ 
δικότητα χειριστή Γερανού, για 40 ημέρες συνολικά 
πλέον του ανωτάτου ορίου των 120 ημερών μετακίνησης 
εκτός έδρας, για τους μήνες από Οκτώβριο έως και 
Δεκέμβριο του 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2007 

Ο ΥΦΥΠΟΥΡΓΟΣ 

ΝΙΚΟΛΑΟΣ ΛΕΓΚΑΣ 
-♦- 

Αριθμ. 2/57541/0025 (2) 

Αύξηση ανωτάτου ορίου έκδοσης εγγυητικών επιστο¬ 
λών της ΣΥΝΑΙΤΕΡΙΣΤΙΚΗΣ ΤΡΑΠΕΖΑΣ ΕΥΒΟΙΑΣ ΣΥΝ. 
ΠΈ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρί¬ 
του του ν. 2441/1996 (ΦΕΚ Α' 256/96) «Κύρωση της από 
8.8.1996 Σύμβασης μεταξύ του Ελληνικού Δημοσίου και 
της Εθνικής Τράπεζας της Ελλάδος και άλλες διατά¬ 
ξεις». 

2) Το π.δ. 284/1988 «Οργανισμός του Υπουργείου Οι¬ 
κονομικών» (ΦΕΚ Α' 128/1988)». 

3) Την υπ’ αριθμ. 2/49256/0004/23.11.2006 (ΦΕΚ Β'1816/ 
2006) απόφαση του Υφυπουργού Οικονομίας και Οι¬ 
κονομικών «Μεταβίβαση αρμοδιοτήτων και της εξου¬ 
σίας να υπογράφουν με «Εντολή Υφυπουργού» στο 
Γενικό Γραμματέα Δημοσιονομικής Πολιτικής, στους 
Προϊσταμένους Γενικών Διευθύνσεων, Διευθύνσεων και 
Τμημάτων του Γενικού Λογιστηρίου του Κράτους και 
της Γενικής Δ/νσης Δημόσιας Περιουσίας και Εθνικών 
Κληροδοτημάτων». 

4) Την υπ’ αριθμ. 2028691/4534/3.8.1995 απόφασή μας 
«Καθορισμός ανωτάτου ορίου έκδοσης εγγυητικών επι¬ 
στολών από τις τράπεζες που γίνονται δεκτές από το 
Δημόσιο και τα Ν.Π.Δ.Δ. σε διαγωνισμούς ή συμβάσεις 
για εκτέλεση έργων, προμήθειες κ.λπ.» 

5) Το υπ’ αριθμ. 1484/17.9.2007 έγγραφο της ανωτέρω 
Τράπεζας με το οποίο ζητά την αύξηση του ορίου έκ¬ 
δοσης εγγυητικών της επιστολών. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε ως ανώτατο όριο έκδοσης εγγυητικών 
επιστολών της ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΕΥΒΟΙΑΣ 
ΣΥΝ.Π.Ε. το ποσό των είκοσι οκτώ εκατομμυρίων ευρώ 
(28.000.000 €), με τους όρους και τις προϋποθέσεις 
βάσει των οποίων παρέχονται από τις Τράπεζες που 
λειτουργούν στην Ελλάδα εγγυήσεις στο Δημόσιο και τα 
Νομικά Πρόσωπα Δημοσίου Δικαίου για εκτέλεση έργων, 
προμήθειες κ.λ.π. (απόφαση 2028691/4354/3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2007 

Με εντολή Υφυπουργού 
Ο Γενικός Διευθυντής 
ΕΛΕΥΘΕΡΙΟΣ ΦΟΥΚΑΣ 

-♦- 

Αριθμ. οικ. 43404 (3) 

Έγκριση συμβάσεων μίσθωσης έργου στον Αθλητικό 
Οργανισμό Δήμου Αγίας Παρασκευής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου 
του φορέα, σύμφωνα με την οποία πρόκειται για γνήσιες 
συμβάσεις έργου που δεν υποκρύπτουν εξαρτημένη 
εργασία. 

4. Την υπ’ αριθμ. 33372+33389/17.8.2007 εισηγητική μας 
έκθεση. 

5. Το υπ’ αριθμ. οικ. 68446/5.12.2007 έγγραφο του 
ΥΠ.ΕΣ.Δ.Δ.Α. το οποίο μας γνωρίζει την ΔΙΠΠ/Φ.ΕΓΚΡ. 
1/531/22583/12.11.2007 απόφαση της Επιτροπής του άρ¬ 
θρου 2 παρ.1 της ΠΥΣ 33/27.12.2006 και την υπ’ αριθμ. 
68445/5.12.2007 απόφαση κατανομής του Υφυπουργού 
ΕΣ.Δ.Δ.Α με τις οποίες εγκρίθηκαν για τους Ο.Τ.Α. α' 
βαθμού συμβάσεις μίσθωσης έργου για ένα (1) έτος, υπό 
την απαραίτητη προϋπόθεση τήρησης των διατάξεων 
του αρ. 6 του ν. 2527/1997, που ορίζουν μεταξύ άλλων 
ότι το προς ανάθεση έργο δεν πρέπει να ανάγεται στα 
συνήθη καθήκοντα των υπαλλήλων των οικείων φορέων, 
αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου τεσσάρων (4) ατόμων, για το χρονικό διάστημα ενός 
έτους, σύμφωνα με όσα διαλαμβάνονται στην υπ’ αριθμ. 
32/2007 απόφαση του Διοικητικού Συμβουλίου του Ορ¬ 
γανισμού Δήμου Αγίας Παρασκευής (ΑΟΔΗΚ) και υπό 


την απαραίτητη προϋπόθεση τήρησης των διατάξεων 
του αρ.6 του ν.2527/1997 ως εξής: 

α)Ένα (1) άτομο ΔΕ για τη διαχείριση βάσεων δεδο¬ 
μένων του ΟΑΔΑΠ. 

ΣΥΝΟΛΙΚΗ ΔΑΠΑΝΗ: 15.000,00 €. 

β)Ένα (1) άτομο ΔΕ Διοικητικού για τη μηχανοργάνω¬ 
ση όλων των αρχείων του Οργανισμού, όπως αυτά προ¬ 
κύπτουν μετά τη συγχώνευση των Νομικών Προσώπων 
«Δημοτικός Αθλητικός Οργανισμός» και «Δημοτικό Γυ- 
μναστήριο» και τη δημιουργία Τράπεζας Δεδομένων. 

ΣΥΝΟΛΙΚΗ ΔΑΠΑΝΗ: 13.500,00 € 

γ) Έναν (1) ειδικό συντήρησης για τον χλοοτάπητα 
του γηπέδου. 

ΣΥΝΟΛΙΚΗ ΔΑΠΑΝΗ: 15.000,00 €. 

δ) Ένα (1) άτομο ΠΕ Διοικητικού για την παρακολού¬ 
θηση των διοικητικών εργασιακών και οικονομικών θε¬ 
μάτων του Οργανισμού, καθώς και τον προγραμματισμό 
και την παρακολούθηση εκτέλεσης διαφόρων αθλητικών 
εκδηλώσεων. 

ΣΥΝΟΛΙΚΗ ΔΑΠΑΝΗ: 16.500,00 €. 

Η προτεινόμενη μίσθωση έργου για τα καθένα από τα 
παραπάνω πρόσωπα θα είναι ενός (1) έτους και το έργο 
τους θα εκτιμάται κατά την πορεία (τμηματικά). 

Η προτεινόμενη σύμβαση έχει το χαρακτήρα του επεί¬ 
γοντος, διότι ο Οργανισμός δεν μπορεί διαφορετικά να 
λειτουργήσει και η πίεση από το κοινό της Αγ. Παρα¬ 
σκευής είναι μεγάλη. 

Τα καθήκοντα των ανωτέρω υπαλλήλων δεν θα ανά¬ 
γονται σε καμία περίπτωση στον κύκλο των συνήθων 
καθηκόντων των υπαλλήλων του Ν.Π., δεν θα υποκρύ¬ 
πτουν εξαρτημένη εργασία και θα ανταποκρίνονται 
καθαρά σε πρόσκαιρες και εποχιακές ανάγκες. 

Οι ανωτέρω αμοιβές θα βαρύνουν τον προϋπολογι¬ 
σμό του Ν.Π. οικονομικού έτους 2007 στον οποίο έχουν 
προβλεφθεί οι σχετικές πιστώσεις. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α εντός 5 ημερών από την λήψη της πα¬ 
ρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2007 

Ο Γ ενικός Γ ραμματέας Περιφέρειας 

ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 14 (4) 

Ορισμός Αντινομαρχών. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Τις διατάξεις του αρ. 15 του ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις», 
όπως τροποποιήθηκε με το ν. 3274/2004 «Οργάνωση και 
λειτουργία των Οργανισμών Τοπικής Αυτοδιοίκησης Α' 
και Β' βαθμού». 

2. Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98Α'). 

3. Την υπ’ αριθμ. 53/18.12.2006 εγκύκλιο του ΥΠ.ΕΣ.Δ.Δ.Α, 

με θέμα την: «Ορκωμοσία.εκλογή και συγκρότηση 

συλ/κών οργάνων των νέων αρχών της Ν.Α.». 

4. Την ανάγκη ορισμού τεσσάρων (4) Αντινομαρχών, 
αποφασίζουμε: 

Ορίζουμε Αντινομάρχες από 1.1.2007 έως 31.12.2007 
τους κάτωθι Νομαρχιακούς Συμβούλους: 

1. Κοντονή Αννα 

2. Σώκο Νικόλαο 

3. Βελέντζα Μιχαήλ 

4. Παπαφωτίου Απόστολο 

Οι ως άνω Αντινομάρχες ορίζονται αντίστοιχα Πρόε¬ 
δροι των κάτωθι Νομαρχιακών Επιτροπών: 

• Η Κοντονή Αννα, Πρόεδρος της Νομαρχιακής Επι¬ 
τροπής που θα ασχολείται με θέματα Οικονομικού, Δι¬ 
οικητικού- Προγραμματισμού και Παροχής Υπηρεσιών. 

Με αντικείμενο τις οικονομικές και διοικητικές υπη¬ 
ρεσίες, το σχεδίασμά, προγραμματισμό και δίκτυο εξυ¬ 
πηρέτησης πολιτών (ΚΤΕΟ, ΚΕΠ, ΚΕΚ, Μεταφορές και 
Επικοινωνίες, Αγροφυλακή, Υγεία, Κοινωνική Αλληλεγ¬ 
γύη και Πολιτικά Δικαιώματα). 

• Ο Σώκος Νικόλαος, Πρόεδρος της Νομαρχιακής 
Επιτροπής που θα ασχολείται με θέματα Τεχνικών 
Υπηρεσιών, Χωροταξίας και Περιβάλλοντος και Τοπο- 
γραφικής. 

Με αντικείμενο τη μελέτη, εκτέλεση και συντήρηση 
των Δημοσίων έργων, τις τοπογραφικές εργασίες, τον 
πολεοδομικό και χωροταξικό σχεδίασμά, το περιβάλλον 
και την ποιότητα. 

• Ο Βελέντζας Μιχαήλ, Πρόεδρος της Νομαρχιακής 
Επιτροπής που θα ασχολείται με θέματα παραγωγικών 
δραστηριοτήτων. 

Με αντικείμενο τον πρωτογενή, δευτερογενή και τρι- 
τογενή τομέα (Γεωργία, Κτηνιατρική, Εγγείων Βελτι¬ 
ώσεων, Αλιεία & Υδατοκαλλιέργειες, Βιομηχανίας και 
Ορυκτού Πλούτου, Εμπόριο &Τουρισμός). 

• Ο Παπαφωτίου Απόστολος, Πρόεδρος της Νομαρχι¬ 
ακής Επιτροπής που θα ασχολείται με θέματα Παιδείας 
και Πολιτισμού. 

Με αντικείμενο την Εκπαίδευση, τον Αθλητισμό, τον 
Πολιτισμό, τη Νεολαία, την Κατάρτιση και την Ισό¬ 
τητα. 

Το Νομάρχη, όταν απουσιάζει ή κωλύεται, θα αναπλη¬ 
ρώνει στα καθήκοντά του ένας από τους Αντινομάρχες 
με τη σειρά που έχουν ορισθεί. 

Δηλαδή: 

1. Κοντονή Αννα 

2. Σώκος Νικόλαος 

3. Βελέντζας Μιχαήλ 

4. Παπαφωτίου Απόστολος 

Οι Προϊστάμενοι των Υπηρεσιών της Ν.Α. θα πρέπει 
να συνεργάζονται και να ενημερώνουν τους αρμόδιους 
Αντινομάρχες, επί παντός Υπηρεσιακού θέματος της 
αρμοδιότητάς τους. 

Κόρινθος, 5 Ιανουάριου 2007 

Ο Νομάρχης 
ΝΙΚΟΣ ΤΑΓΑΡΑΣ 

- ♦ - 

Αριθμ. 4320 (5) 

Τροποποίηση και συμπλήρωση της υπ’ αριθμ. 

55/5.1.2007 απόφασής μας. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 


2. Τις διατάξεις του αρ. 15 του ν.2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 

3. Την υπ’αριθμ. 8/58/7.5.2004 απόφαση του Νομαρχια¬ 
κού Συμβουλίου Κορινθίας περί έγκρισης τροποποίησης 
του Οργανισμού Εσωτερικής Οργάνωσης και Λειτουρ¬ 
γίας των Υπηρεσιών της Ν.Α. Κορινθίας (Φ.Ε.Κ. 1022/Β7 
8.7.2004) όπως διορθώθηκε και τροποποιήθηκε με την 
υπ’ αριθμ. 3/25/22.2.2005 απόφαση του Νομαρχιακού 
Συμβουλίου Κορινθίας (ΦΕΚ 420/Β/1/4/2005). 

4. Την υπ’ αριθμ. 336/2003 Γνωμοδότηση του ΝΣΚ, η 
οποία έγινε δεκτή από τον Υφυπουργό ΕΣΔΔΑ (σχετ. 
εγκύκλιος ΥΠΕΣΔΔΑ 43150-32504/20.11.2003). 

5. Την υπ’ αριθμ. 14/5.1.2007 απόφαση μας με την οποία 
ορίζονται ως 31.12.2007, οι κάτωθι Αντινομάρχες: 

Α. Κοντονή Αννα 

Β. Σώκος Νικόλαος 

Γ. Βελέντζας Μιχαήλ 

Δ. Παπαφωτίου Απόστολος. 

6. Την υπ’ αριθμ. 55/5.1.2007 απόφασή μας «Μεταβίβαση 
αρμοδιοτήτων και άσκηση αυτών με εντολή Νομάρχη», 
αποφασίζουμε: 

Τροποποιούμε την υπ’ αριθμ. 55/5.1.2007 απόφασή μας 
στο μέρος που αφορά την ανάθεση στους αρμόδιους 
αντινομάρχες να υπογράφουν αποφάσεις της Δ/νσης 
ΧΩΠΟΠΕ και συγκεκριμένα. 

Στην Κοντονή Άννα η Νο 4 αρμοδιότητα τροποποι¬ 
είται ως εξής: 

4. Εξαιρέσεις από κατεδάφιση του άρθ. 9 του ν. 1512/1985. 

Στον Σώκο Νικόλαο η Νο 3 αρμοδιότητα τροποποι¬ 
είται ως εξής: 

3. Αποφάσεις για οριστική κρίση των αυθαιρέτων (Γ' 
φάση) δηλουμένων με το ν. 1337/1983. 

Και προστίθεται 17η αρμοδιότητα ως εξής: 

17. Αποφάσεις κατεδάφισης αυθαιρέτων. 

Κόρινθος, 9 Οκτωβρίου 2007 

Ο Νομάρχης 

ΝΙΚΟΣ ΤΑΓΑΡΑΣ 

-♦- 

( 6 ) 

Ανάκληση άδειας κυκλοφορίας φαρμακευτικού 
προϊόντος ΩΑΙΜΙΝΕΤΤΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 77625/28.11.2007 απόφαση του ΕΟΦ 
ανακλήθηκε, βάσει των διατάξεων του άρθρου 144 της 
κοινής υπουργικής απόφασης ΔΥΓ3(α) 83657/2005, η 
άδεια κυκλοφορίας του φαρμακευτικού προϊόντος: 
ϋΑΕΜΙΝΕΤΤΕ. 

Μορφή: Δισκία δθθπιρ/ΤΑΒ - Ελιξίριο 120πΐ9/5ΜΕ 

Δικαιούχου σήματος: ΝΟΡΜΑ ΕΛΛΑΣ Α. Ε. 

Υπεύθυνος κυκλοφορίας: ΝΟΡΜΑ ΕΛΛΑΣ Α. Ε. 

Διότι: Κατόπιν αιτήσεως της εταιρείας. 

Η Διευθύντρια 

Α. ΚΟΥΤΣΟΥΚΗ 

(7) 

Ανάκληση άδειας κυκλοφορίας φαρμακευτικού προϊό¬ 
ντος ΚΙΚΕΛΑΙΟ ΕΦ III (0Α3Τ0Β ΟΙΙ_)/ΝΟΒΜΑ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 77624/28.11.2007 απόφαση του ΕΟΦ 
ανακλήθηκε, βάσει των διατάξεων του άρθρου 144 της 
κοινής υπουργικής απόφασης ΔΥΓ3(α) 83657/2005, η 


άδεια κυκλοφορίας του φαρμακευτικού προϊόντος: ΚΙ- 
ΚΕΛΑΙΟ ΕΦ III (ΟΑ3ΤΟΒ ΟΙΙ_)/ΝΟΒΜΑ. 

Μορφή:Έλαιο πόσιμο 100% 

Δικαιούχου σήματος: ΝΟΡΜΑ ΕΛΛΑΣ Α.Ε. 

Υπεύθυνος κυκλοφορίας: ΝΟΡΜΑ ΕΛΛΑΣ Α.Ε. 

Διότι: Κατόπιν αιτήσεως της εταιρείας. 

Η Διευθύντρια 
Α. ΚΟΥΤΣΟΥΚΗ 

